Oblast Vologda

D'n oblast Vologda (Russisch:  Вологодская область; Vologodskaya oblast) is 'n oblast (e federoal subject) van Rusland. 't Administratief center is de stad Vologda. De grotste stad is Tsjerepovets.

D'n oblast Vologda grenst an d'n oblast Archangelsk in 't nôordn, oblast Kirov in 't ôostn, oblast Kostroma in 't zuudôostn, oblast Jaroslavl in 't zuudn, d' oblastn Tver en Novgorod in 't zuudwestn, oblast Leningrad in 't westn en de Republiek Karelië in 't nôordwestn.

D'n oblast ligt in 't nôordôostn van d' Ôost-Europeesche vlakte. 't Reliëf is heuvelachtig, met ofwisselnd lêeglandn en bergkeetns. 't Klimoat is continentoal gemoatigd mè koude wienters en warme zomers. D'n oblast telt vele riviern, meern en moerasn. In 't westn ligt 't Onegameer, in 't zuudn 't Stuwmeer van Rybinsk. Centroal in d'n oblast ligt 't Belojemeer.

In d'n oblast Vologda zyn der vele historische monumentn, lik 't Kirillo-Belozerskiklôoster, 't Ferapontovklôoster (weirelderfgoëd) met de fresco's van Dionisius, de twèe middelêeuwsche steedn Veliki Oestjoeg en Belozersk, en de barokke kerkn van Totma en Oestjoezjna.

Vologda